Νίκος Ντουφεξιάδης

Ο Νίκος Ντουφεξιάδης (1916 - 28 Αυγούστου 2006) ήταν Έλληνας τενόρος της Εθνικής Λυρικής Σκηνής από την ίδρυσή της, το 1938 μέχρι το 1986. Έπαιξε σε πολλές όπερες και οπερέτες και διακρίθηκε σε κωμικούς ρόλους. 

 Βιογραφία 
Γεννήθηκε στην Αθήνα το 1916. Σπούδασε στο Ωδείο Αθηνών με δασκάλους τους Μιχάλη Βούρτση και Μαρίκα Καλφοπούλου. Μία από τις καλύτερες ερμηνείες του θεωρείται αυτή που έκανε στον Κορτάση από το «Βαφτιστικό» του Σακελλαρίδη. Έπαιξε στο πλάι της Μαρίας Κάλλας στην «Τόσκα» του Πουτσίνι στα μέσα της δεκαετίας του 1940. Το 1986 αποσύρθηκε από την επαγγελματική δράση. Παρά την προσφορά του στον καλλιτεχνικό χώρο, τα τελευταία χρόνια της ζωής του τα έζησε παίρνοντας μια πολύ μικρή σύνταξηΝεκρολογία στο "Ριζοσπάστη", 29 Αυγούστου 2006.. Απεβίωσε στην Αθήνα στις 28 Αυγούστου του 2006 και κηδεύτηκε στο Νεκροταφείο του Ζωγράφου.

 Παραπομπές 

Ντουφεξιαδης Νικος
Κατηγορία:Απόφοιτοι του Ωδείου Αθηνών